**Keszthely Város Önkormányzata Képviselő-testülete**

**3/2019. (II. 1.) önkormányzati rendelete**

**a Keszthelyi Polgármesteri Hivatalban az igazgatási szünet elrendeléséről**

Keszthely Város Önkormányzata Képviselő-testülete a közszolgálati tisztviselőkről szóló 2011. évi CXCIX. törvény 232. § (3) bekezdésében, valamint a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet 13. §-ában foglalt felhatalmazás alapján az alábbi rendeletet alkotja.

1. § E rendelet hatálya a Keszthelyi Polgármesteri Hivatalban foglalkoztatott köztisztviselőkre, ügykezelőkre és munkavállalókra terjed ki.

2. § Keszthely Város Önkormányzata Képviselő-testülete a Keszthelyi Polgármesteri Hivatal 2019. évi munkarendjében 2019. július 22. napjától augusztus 2. napjáig (10 munkanap), valamint 2019. december 23., 30. és 31. napjára (3 munkanap) igazgatási szünetet rendel el.

3. § Záró rendelkezések

(1) Jelen rendelet a kihirdetés napját követő napon lép hatályba.

(2) Jelen rendelet 2020. január 1. napján hatályát veszti.

Ruzsics Ferenc Dr. Horváth Teréz

polgármester jegyző